Tårs/Ugilt fra Serie 1 skal op i mod superligaholdet fra Vejle i 2. runde af pokalturneringen i fodbold.

Det ligner på papiret en overkommelig opgave for Jimmy Nielsen og Vejle, når holdet søndag den 24. august gæster Tårs Stadion, for at møde de lokale helte i 2. runde af pokalturneringen i fodbold. Yderligere tre nordjyske hold er med i turneringens 2. runde. Hobro skal på udebane møde OKS fra Fyn. I Skagen er der nordjyske pokalopgør, da Skagen trak FC Blokhus, og endelig får Aalborg Freja besøg af FC Fyn. AaB er ikke med i turneringen endnu.